पाएं अपने शहर की ताज़ा ख़बरें और फ्री ई-पेपरडाउनलोड करें
भारत-नेपाल सीमा पर तैनात 19वीं बटालियन कद्दूभीट्टा बीओपी के जवानों ने तस्करी के दो टेम्पो में लदे 90 कार्टन सेब जब्त की है, लेकिन जवानों को देख तस्कर टेम्पो छोड़कर फरार हो गये। एसएसबी सूत्रों से मिली जानकारी के अनुसार रविवार दोपहर भारत-नेपाल पीलर संख्या 123 के समीप कद्दूभीट्टा बीओपी के जवान जब गश्त लगा रहे थे। अचानक उनकी नजर नेपाल सीमा से भारतीय सीमा में प्रवेश कर रहे दो टेम्पो पर पड़ी। जवानों को अपनी ओर आते देख तस्कर टेम्पो छोड़कर खेतों के रास्ते नेपाल सीमा में प्रवेश कर गये। टेम्पो की जब तलाशी ली गई तो उसमें नब्बे कार्टन चाइनीज सेब मिले। जिसकी कीमत लगभग दो लाख रुपए आंकी गई है। जब्त टेम्पो व चायनीज सेब के कार्टन को गलगलिया कस्टम के हवाले करने की प्रक्रिया जारी है। गौरतलब है भारत-नेपाल की खुली सीमा पर दोनों देशों की ओर से तमाम पाबंदी के बाद भी तस्करों का गिरोह चायनीज सेब, मवेशियों को आर-पार कराने की कोशिश में लगा हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn